Klassieke 'soldaat' opgeveil | Netwerk24
Klassieke 'soldaat' opgeveil
H&H Classics in Duxford, Engeland, bring op 17 Oktober 'n klassieke 1935 Austin-bakkie, wat aanvanklik op die eiland Arran naby Skotland geregistreer was en in die Tweede Wêreldoorlog gebruik is, onder die hamer.
Die 1935 Austin-bakkie wat in Oktober deur H&H Classics opgeveil gaan word. Foto: H&H Classics
Daar word verwag dat die oorlogsveteraan vir 'n nederige £14 000 tot £18 000 gaan verkoop. Dit is 83 jaar gelede nuut aangekoop deur Mary en Janet Currie, wat dit gebruik het om droë ware op die eiland Arran af te lewer. In 1939 is dit deur die Britse oorlogsdepartement aangekoop vir gebruik in Skotland.
Roger Nowell van H&H Classics sê die ou soldaat is sjarmant. "Die bakkie het harde werk, oorlogsdiens en 30 jaar van stilte in 'n skuur deurgemaak en verdien nou 'n eienaar wat dit sal koester."